J A V N I  P O Z I V 
ZA DOSTAVU PRIJEDLOGA ZA IZRADU NACRTA PRORAČUNA
 OPĆINE OPRISAVCI ZA 2027. GODINU

U skladu s odredbama Zakona o proračunu („Narodne novine“ broj 144/21.) u pripremi smo izrade nacrta Proračuna Općine Oprisavci za 2027. godinu. 
Pozivamo sve fizičke i pravne osobe koje imaju prebivalište, odnosno sjedište na području Općine Oprisavci i ostalu zainteresiranu javnost da se uključe u kreiranje prijedloga Proračuna za 2027. godinu sa svojim prijedlozima, mišljenjima i preporukama. Sudjelovanje u izradi nacrta ili planiranju Proračuna Općine Oprisavci važno je kako bi se sredstva proračunskih rashoda već u fazi planiranja usmjerila na projekte i programe koji su usklađeni s potrebama. 
Projekti koji ne budu realizirani do kraja ove godine planiraju se i u Proračunu za 2027. godinu. 
Namjera nam je da se uključi što više dionika i da javnost participira u pripremi prijedloga Proračuna za 2027. godinu kako bi ostvarili još veću transparentnost po pitanju raspolaganja općinskih sredstava. 
Prijedloge s opisom projekta dostavite u pisanom obliku na adresu Općina Oprisavci, Trg Svetog Križa 16, 35213 Oprisavci, osobno, poštom ili elektroničkom poštom na email adresu opcina-oprisavci@sb.t-com.hr na popunjenom Obrascu koji je u privitku do 30. listopada 2026. godine. 
Svi prikupljeni prijedlozi koji su potpuni i pravodobni uzeti će se u razmatranje te će se u skladu s financijskim i zakonskim mogućnostima provedbe uzeti u razmatranje za konačni prijedlog Proračuna Općine Oprisavci za 2027. godinu koji se upućuje Općinskom vijeću na usvajanje.

